# name
Impacte tecnològic en el nou món colonial. Aculturació en arqueologia i arqueometria ceràmica (TECNOLONIAL) (2010)

# metadata.dc.description.abstract[].value
El projecte se centra en l'expansió colonial atlàntica espanyola, especialment durant el segle XVI, estudiada a partir del coneixement arqueològic i arqueomètric de la ceràmica de pisa o majòlica, de les ceràmiques vidrades i dels contenidors de transport, però també de les ceràmiques indígenes d'estil europeu. Amb això, l'objectiu bàsic del projecte és aprofundir en els aspectes d'aculturació o de transculturació, de relacions i d'influències que es generen en un procés colonitzador, entre els colonitzadors i els grups humans colonitzats, però també l'aparició de noves identitats que sorgeixen en els espais colonitzats, amb grups humans generalment mixtos i complexos. Aquest objectiu general es concreta en quatre objectius concrets: la caracterització arqueològica i arqueomètrica dels centres productors i de difusió de Barcelona, Sevilla i el País Basc; la caracterització d'aquests materials, i dels materials indígenes d'influència europea, dels centres receptors de Gran Canària, Perú, Colombia i Canadà; la interpretació d'aquests materials ceràmics tant en termes de comerç, intercanvi i difusió, com des de la perspectiva del seu consum, com a artefactes que marquen o confereixen identitat social o estatus, i la seva participació en aspectes com les tradicions culturals, l'etnicitat o la creació de noves identitats; i la derivació de models teòrics aplicables a contextos colonials, basats en els estudis arqueològics i arqueomètrics de les ceràmiques implicades.

# metadata.dc.publisher[].value
Museu d'Historia de la Ciutat de Barcelona

# metadata.dc.rights[].value
(c) Museu d'Historia de la Ciutat de Barcelona, 2010

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Impacte tecnològic en el nou món colonial. Aculturació en arqueologia i arqueometria ceràmica (TECNOLONIAL) (2010)